text: Skoleåret begynder med regn og blæst
  12 august 2013 kl. 06.08
  Det bliver køligt, det bliver blæsende og det kommer til at regne i denne uge. Først torsdag bliver vejret bedre.
  Vejret bliver skidt i denne uge. Først på torsdag stopper regnbygerne, og først på fredag bliver det varmt, med op til 24 grader.
  - Op mod weekenden bliver det lunere med 20 grader torsdag og måske 24 grader fredag og lørdag, siger DMI's vagthavende meteorolog, Tine Zeuthen, til Ritzau.
  I Syd- og Sønderjylland kommer der meget regn i dag, og der kommer både regn og hård blæst de kommende dage.
  